-<& 138 
Közel 400 mértföldet lovagoltunk, oly vidékeken, hol emberek 
nem laknak, éjjel sátorokban tanyáztunk robogó és pattogó ttízmáglyák 
körül, s mikor lovaglásunk alatt az ember előre haladott, vagy vissza 
maradott, s a csapatra pillantott, festőibb látványt képzelni sem lehet. 
Mert 600 indián volt kiséretljnkben ; közel 200 fogoly és mintegy 100 
főnök, kik Washingtonba utaznak a Praesidenshez sérelmek orvoslása vé¬ 
gett. Ezen 100 főnök mintegy 30 külön nemzetet képvisel, melyek Ca- 
nadától egész a Vörös folyóig lakják a roppant területet, s e szerint a 
legfantasztikusabb Öltözetben és fegyverzetben vannak. 
Estenként hadi tánczaik, zenéik, s énekeikkel mulattak, s nap köz¬ 
ben vadászattal. 
Szándékom volt, jelenleg terjedelmesen Írni ezen útvonalamról, de 
épen most hallom, hogy a Council Bluffi gőzös már füstöl lefelé, s egy 
óra múlva utón leszünk St. Louis felé, azért levelemet jelenre kénytelen 
vagyok bezárni. St. Louis ide 545 m. f. s mintegy 6 nap alatt ott leszünk 
a gőzössel, hóimét aztán alkalmasint terjedelmesben irok. 
Már hallom a gőzös sivitását, azért Isten önökkel. 
Chambers Gőzösön. Glasgow alatt. 
Mísszúri folyó, márt. 13-án 1857. 
Kedves anyám! 
Múlt héten Leavenworth várból Admiraí gőzösről, és Brunswickból 
irt leveleimet reményiem vette. Tegnap Massey barátom családjával haza 
érkezett, a tegnapot kedvesen töltöttem házában. Múlt éjjel a Council 
Bluffi packet megérkezett, s használva az alkalmat, rá szálltam Washing¬ 
ton felé utamat folytatandó. A packet neve „Col. Chambers s minden te¬ 
kintetben hasonló az Admirálhoz, melyet múlt levelemben leírtam. 
Szükségtelen említenem is, hogy valóban nagyszerű látvány, midőn 
minduntalan ily úszó kastélyokkal találkozik az utazó ezen rengetegek 
közepette. Ma például, noha csak d. e. 9 óra még, épen most találkoz¬ 
tunk a 1 7-dik gőzössel, melyek mind felfelé utaztak, s ily találkozás al¬ 
kalmával tűnik fel leginkább a vidéki előtt, mily rohanva végzi az ame¬ 
rikai legfontosabb ügyeit, a postát. 
